stanford-oval/wikipedia huggingface dataset:
Melanie Lynskeyn filmografia
Elokuvat

| Vuosi | Nimi | Rooli |
| --- | --- | --- |
| 1996 | Kummituskopla | — |
| 1998 | Ikuisesti sinun | Jacqueline |
| 1999 | The Cherry Orchard | Dunyasha |
| 1999 | Detroit Rock City | Beth |
| 1999 | But I’m a Cheerleader | Hilary |
| 1994 | Taivaalliset olennot | Pauline Parker |
| 2000 | Coyote Ugly | Gloria |
| 2000 | Shooters | Marie |
| 2001 | Snakeskin | Alice |
| 2002 | Sweet Home Alabama | Lurlynn |
| 2002 | Abandon | Mousy Julie |
| 2003 | Väritetty totuus | Amy Brand |
| 2005 | Say Uncle | Susan |
| 2006 | Isiemme liput | Pauline Harnois |
| 2006 | Park | Sheryl |
| 2008 | A Quiet Little Marriage | Monique |
| 2008 | Show of Hands | Jess |
| 2009 | Kohti uutta | Munch |
| 2009 | Up in the Air | Julie Bingham |
| 2009 | Ilmiantaja! | Ginger Whitacre |
| 2009 | Leaves of Grass | Colleen |
| 2010 | Helena from the Wedding | Alice |
| 2011 | Win Win | Cindy |
| 2011 | Touchback | Macy |
| 2012 | Elämäni seinäruusuna | Helen-täti |
| 2012 | Eye of the Hurricane | Amelia Kyte |
| 2012 | Seeking a Friend for the End of the World | Karen |
| 2012 | Putzel | Sally |
| 2012 | Hello I Must Be Going | Amy |
| 2013 | Teddy Bears | — |
| 2014 | We’ll Never Have Paris | Devon |
| 2014 | They Came Together | Brenda |
| 2014 | Goodbye to All That | Annie |
| 2014 | Chu and Blossom | Miss Shoemaker |
| 2015 | Mas Alla del Jardin | — |
| 2015 | Digging for Fire | Squiggy |
| 2016 | Folk Hero & Funny Guy | Becky |
| 2016 | The Intervention | Annie |
| 2016 | The Great & the Small | Margaret |
| 2016 | Rainbow Time | Lindsay |
| 2016 | Little Boxes | Gina |
| 2017 | I Don’t Feel at Home in This World Anymore | Ruth Kimke |
| 2017 | And Then I Go | — |
| 2017 | 1 Mile to You | valmentaja Rowan |
| 2018 | Sadie | Rae |
| 2021 | Don’t Look Up | June Mindy |
| 2023 | The Last of Us (televisiosarja) |  Kathleen |
Aiheesta muualla

Kuvia tai muita tiedostoja aiheesta Melanie Lynskey Wikimedia Commonsissa
Melanie Lynskey Internet Movie Databasessa. (englanniksi)
Narashino

| Narashino (習志野市) |
| --- | --- |
 Narashinon keskustaa yöllä
 lippu:  symboli
 Narashinon sijainti Chiban prefektuurissa
 Narashino
 Koordinaatit: 35°40′50″N, 140°01′36″E 
Valtio:  Japani
Alue:  Kantō
Prefektuuri:  Chiban prefektuuri
Pinta-ala:  
 – Kokonaispinta-ala:  20,97 km²
Väkiluku (06/2020):  174 340
 – Väestötiheys:  8 313,8 as./km²
Symbolit:  
 – Puu:  Akaasia
 – Kukka:  Jalohortensia
 
 https://www.city.narashino.lg.jp/ 
Infobox OKVirheellinen NIMI-arvo: 
Narashino (jap. 習志野市, Narashino-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee Tokionlahden rannikolla prefektuurin luoteisosassa Chiban länsipuolella. Kaupungin pohjoisosat nousevat Shimōsan ylängölle. Narashinossa on 174 340 asukasta (kesäkuussa 2020) ja sen pinta-ala on 20,97 neliökilometriä.
Narashinon kaupungin keskustan muodostaa Tsudanuman kaupunginosa, joka kehittyi Edo-kaudella 1600–1800-luvuilla markkinapaikkana ja Chibaan johtaneen tien postiasemana. Meiji-restauraation jälkeen sinne perustettiin keisarillisen Japanin armeijan harjoitusalue ja armeijan rautatierykmentin tukikohta. Toisen maailmansodan päätyttyä sotilaskäytössä olleille alueille sijoitettiin sairaala- ja yliopistorakennuksia. Vuonna 1954 Tsudanuman maaseutukaupungille myönnettiin kaupunkioikeudet, ja se muutti samalla nimensä Narashinoksi. Sittemmin kaupunki on kasvanut voimakkaasti yhtenä Tokion esikaupungeista. Kaupungin itäosissa on metalli- ja koneteollisuutta, jäljellä olevilla maaseutumaisilla alueilla viljellään vihanneksia.
Kaupungin eteläosassa on säilynyt vesilintujen elinalueena tärkeä Yatsu-higatan vuorovesitasanne, joka on suojeltu 1990-luvun alkupuolella. Kaupallisia palveluita on keskittynyt vilkkaan Tsudanuman rautatieaseman ympäristöön. Narashinoa palvelevat JR Higashi-Nihonin Keiyō-linja ja Sōbu-päälinja, Keisei-rautateiden Keisei-päälinja ja Chiba-linja sekä Shin-Keisei-rautateiden Shin-Keisei-linja. Tōkyō metron Tōzai-linjalta harjoitetaan läpiajoliikennettä Sōbu-päälinjalle Tsudanumaan saakka.
Kuvia

Chiban teknillinen yliopisto
Entinen Tokita-suvun asuintalo
Yatsu-higatan vuorovesitasanne
Yatsun rautatieasema
Aiheesta muualla

Kuvia tai muita tiedostoja aiheesta Narashino Wikimedia Commonsissa
Kaupungin internetsivut (japaniksi)
Norberto Bernárdez Ávila

| Norberto Bernárdez Ávila> Henkilötiedot |
| --- | --- |
Syntynyt: 20.4.1987
Kansalaisuus:   Honduras
Uran tiedot
Laji:  soutu
Norberto Bernárdez Ávila (s. 20. huhtikuuta 1987) on hondurasilainen yksikkösoutaja. Bernardez edusti Hondurasia Pekingin vuoden 2008 kesäolympialaisissa, missä hän kilpaili maan ainoana soutajana miesten yksikössä. Tapahtumaa hallitsi myöhemmin puolustava olympiavoittaja Olaf Tufte Norjasta. Bernardez sijoittui F-finaalissa toiseksi häviten sen voittajalle Kenian Matthew Lidaywa Mwangelle neljäkymmentä sekuntia ajalla 8: 32.22.
Munasienet

| Munasienet |
| --- | --- |
 Perunaruton elämänvaiheita
Tieteellinen luokittelu
Domeeni::  Aitotumaiset Eucarya
Kunta::  Chromalveolata
Kaari::  Ruskeat levät Heterokontophyta
Luokka::  Munasienet Oomycetes  Winter 1897, emend. Dick 1976
Lahkoja
 Lagenismatales  Leptomitales  Myzocytiopsidales  Olpidiopsidales  Peronosporales  Pythiales  Rhipidiales  Saprolegniales  Sclerosporales 
Katso myös
   Munasienet Wikispeciesissä   Munasienet Commonsissa 
Infobox OKNimi-testi OK: 
Munasienet (Oomycetes tai Oomycota) ovat ulkoisesti sieniä muistuttavia rihmastollisia yksisoluisia eliöitä, joita pidettiin pitkään sienikuntaan kuuluvina. 1990-luvulla selvisi kuitenkin, että tämä eliöryhmä kuuluu sukulaisuussuhteidensa perusteella samaan Chromalveolata-kunnan kaareen kuin ruskeat levät. Munasieniä tunnetaan noin 700 lajia 95 suvussa. Munasieniä ja muita ruskeiden levien kaareen kuuluvia sienimäisiä eliöitä kutsutaan myös leväsieniksi.
Munasieniä elää sekä heterotrofisina hajottajina vedessä ja kosteassa maassa, jossa ne hajottavat ravinnokseen orgaanista ainesta, että erilaisina kasvien ja eläinten loisina. Vakava kasvitauti perunarutto (Phytophthora infestans) kuuluu munasieniin, samoin kuin Euroopan rapukannat romahduttanut rapurutto. Pythium-suvun munasienet aiheuttavat taimipoltetta ja juuristotauteja erityisesti kasvihuoneviljelmillä.
Munasienet eroavat solurakenteensa puolesta sienikunnasta esimerkiksi siinä, että niiden soluseinä koostuu yleensä selluloosasta. Rihmaston soluissa on diploidit tumat, toisin kuin sienillä, joilla rihmaston tumat ovat haploideja. Munasienet voivat lisääntyä sekä suvullisesti että suvuttomasti.
Vedessä vapaana elävä munasieni Mizukabi sp., joka kuvassa kasvaa kasvinsiemenen pinnalla.
Lisääntyessään munasienet tuottavat uintisiimallisia parveiluitiöitä, joista itää kasvavaa rihmastoa. Suvullisessa lisääntymisessä rihmastossa muodostuu munamaisia itiöpesäkkeitä eli oogonioita, joissa olevat haploidit munasolut hedelmöittyvät, kun toista pariutumistyyppiä edustavasta rihmastosta kasvaa siittiöpesäke oogonioon kiinni ja siirtää sinne haploideja tumia. Syntyvistä hedelmöittyneistä sukusoluista kehittyy paksuseinäisiä munaitiöitä eli oosporeja, jotka toimivat usein munasienten lepoasteina (itiö). Oosporeista vapautuu sopivissa kasvuolosuhteissa uusia parveiluitiöitä.
Aiheesta muualla

Tieteen termipankki: Munasienet (Oomycetes)
Mateo Cañellas

Mateu Cañellas
Mateo Cañellas (s. 27. huhtikuuta 1972) on espanjalainen entinen keskimatkojen juoksija. Hän sai hopeaa Barcelonan yleisurheilun sisäratojen maailmanmestaruuskilpailuissa vuonna 1995 ja seuraavana vuonna euroopanmestaruuskilpailuissa Tukholmassa kultaa.
Vuonna 2007 hänestä tuli nuoriso- ja urheiluasioitten ministeri Baleaareilla. Hänen puolueensa on Unió Mallorquina Party.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mateo Cañellas
Marché rose

Torin pääsisäänkäynti vanhassa postikortissa.
Yksi sisäänkäynneistä vuonna 1972.
Marché rose on Malin pääkaupungin Bamakon vuonna 1923 rakennettu keskustori. Se edustaa paikallisen arkkitehtuurin innoittamaa neosudanilaista tyyliä. Rakennelma on saanut nimensä sen vaalean ruusunpunaisesta värityksestä.
Ranskalaisen François Cornilleaun suunnittelema alkuperäinen betonirakennelma oli yksi neosudanilaisen tyylin parhaista esimerkeistä, jossa tyylilajin luonteenomaisimmat piirteet yhdistyivät eräänlaiseksi pastissiksi. Linnoitusta muistuttavaa kuusikulmaista rakennusta reunustivat säännölliset pylväsrivit ja kolme sisäänkäyntiä. Pääsisäänkäynti torneineen ja ikkuna-aukkoineen muistutti moskeijaa. Sisällä oli keskushalli ja kolme kauppagalleriaa. Niiden keskellä oli avoin torialue, jonka kiintopisteenä toimi afrikkalaistyylisin veistoksin koristeltu suihkukaivo.
Marché rose oli aikanaan Bamakon kaupallinen keskus ja suosittu tapaamispaikka. Kaupungin kasvaessa torialue jäi pieneksi ja täyttyi puusta ja metallista pystytetyistä myyntikojuista. Tori tuhoutui tulipalossa vuonna 1993, mutta se rakennettiin uudelleen Ranskan kehitysyhteistyöviraston rahoituksella.
Tori paloi uudelleen vuosina 2014 ja 2017. Sen tilalle on suunniteltu uutta monikerroksista kauppakeskusta. Presidentti Ibrahim Boubacar Keïta muurasi kauppakeskuksen peruskiven syyskuussa 2017, mutta vuonna 2020 rakennustyöt eivät olleet vielä alkaneet.
Master of the Moon

| Master the Moon Dio |
| --- | --- | --- |

Studioalbumin tiedot
 Äänitetty : 2004
 Julkaistu: 30. elokuuta 2004
 Tuottaja(t): Ronnie James Dio
 Tyylilaji: heavy metal
 Kesto: 46.07
 Levy-yhtiö: Sanctuary Records
Listasijoitukset
  16. (albumilista)    9. (fyysinen albumilista)
Dion muut julkaisut
| Killing the Dragon 2002 | Master of the Moon 2004 | Evil or Divine: Live In New York City 2005 |
Master of the Moon on Dion vuonna 2004 julkaisema albumi. Se on Dion kymmenes ja samalla viimeiseksi jäänyt studioalbumi. Master of the Moon merkitsi kitaristi Craig Goldyn paluuta yhtyeeseen. Hän oli soittanut myös Dion albumeilla Dream Evil (1987) ja Magica (2000).
Kappaleet

One More for the Road – 3.17
Master of the Moon – 4.19
The End of the World – 4.39
Shivers – 4.15
The Man Who Would Be King – 4.58
The Eyes – 6.27
Living the Lie – 4.25
I Am – 5.00
Death by Love – 4.21
In Dreams – 4.26
Kokoonpano

Ronnie James Dio – laulu
Craig Goldy – kitara, kosketinsoittimet
Jeff Pilson – basso
Simon Wright – rummut
Scott Warren – kosketinsoittimet
Aiheesta muualla

Master of the Moon -albumin lyriikat
Narayani

| Narayani नारायणी, Nārāyaṇī |
| --- | --- |
 Narayanin vyöhykkeen sijainti Nepalissa.
 Koordinaatit: 27°25′N, 85°00′E 
Valtio:     Nepal
Nepalin kehitysalueet:  Keskinen kehitysalue
Hallinto:  
 – hallinnollinen keskus:  Hetauda (85 653 as., 2011)
 – suurin kaupunki:  Bharatpur (147 777 as.)
Pinta-ala  ():  8 313 km²
Väkiluku (2011)  ():  2 975 908 (2.)
 – väestötiheys:  358 as./km²
Lyhenteet:  
 – ISO 3166:  NP-NA
Narayani (nepaliksi नारायणी, Nārāyaṇī) on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuu etelässä Biharin osavaltioon Intiassa. Nepalissa naapurivyöhykkeitä ovat Lumbini lännessä, Gandaki ja Bagmati pohjoisessa sekä Janakpur idässä.
Vyöhyke on saanut nimensä Kali Gandaki -joen mukaan (tunnetaan Etelä-Nepalissa nimellä Narayani), joka kulkee vyöhykkeen länsiosassa. Vyöhykkeen pinta-ala on 8 313 neliökilometriä. Sen väkiluku oli vuonna 2001 yhteensä 2,47 miljoonaa ja vuonna 2011 jo 2,98 miljoonaa. Vyöhyke jakaantuu viiteen piirikuntaan.
Narayanin vyöhykkeen pääkaupunki on Hetauda (Heṭauḍā, Hitaura, 85 653 as. vuonna 2011). Vyöhykkeen väkirikkaimmat kaupungit ovat kuitenkin Bharatpur (147 777 as.) ja Birgunj (Bīrguñj, Wīrgañj, 139 068 as.).
Narayanin vyöhyke on kasvistoltaan ja eläimistöltään rikasta seutua. Sen alueella sijaitsee muun muassa Nepalin ensimmäinen ja Unescon maailmanperintöluetteloon kuuluva Chitwanin kansallispuisto, joka kattaa lähes tuhat neliökilometriä subtrooppista Terain tulva-alankoa.
Piirikunnat

Bara
Chitawan
Makwanpur
Parsa
Rautahat
Aiheesta muualla

Kuvia tai muita tiedostoja aiheesta Narayani Wikimedia Commonsissa
Nepalin vyöhykkeet
Bagmati
Bheri
Dhawalagiri
Gandaki
Janakpur
Karnali
Kosi
Lumbini
Mahakali
Mechi
Narayani
Rapti
Sagarmatha
Seti
Narayanin piirikuntajako.
Munasarjakysta

Monirakkulaiset munasarjat.
Munasarjakysta on munasarjoissa sijaitseva nesterakkula.
Munasarjakystojen vallitsevuus on noin 3–15 % oireettomilla fertiili- ja vaihdevuosi-ikäisillä naisilla. Kystan koko voi joskus olla jopa yli 5 cm, jolloin se yleensä poistetaan joka tapauksessa. Syihin kuuluvat mm. munarakkuloiden puhkeamattomuus, keltarauhasen verenvuoto, hormonikierukat ja endometrioosi (ns. endometriooma). Munasarjakystat ovat hyvänlaatuisia munasarjamuutoksia, jotka ovat yleensä oireettomia. Joskus kystan kasvu tai repeäminen voi kuitenkin aiheuttaa kipua, painontunnetta, vatsan turpoamista, munasarjan verenvuotoa, tiheävirtsaisuutta ja suolisto-oireita.
Kysta voidaan havaita lähinnä munasarjojen kaikututkimuksessa, jossa se näyttää tyypillisesti yksilokeroiselta, mustalta (kaiuttomalta) ja sileäseinäiseltä. Diagnoosin vahvistamiseksi voidaan anamneesin ja statuksen lisäksi myös tarvita kemiallisia, mikrobiologisia ja muita lisätutkimuksia, sillä munasarjakysta ja sen repeäminen voivat muistuttaa esim. erilaisia kasvaimia, munasarjan kiertymää, munanjohdinten muutoksia, varrellisia kohtumyoomia, divertikuliittia, virtsatietulehdusta ja sisäsynnytintulehdusta. Hoitoon voi kuulua seurantatutkimuksia tai leikkaushoitoja, kuten kystarepeämän tyrehdytys (päivystyksellisesti), kystan poisto (enukleaatio) tai kohdun sivuelinten poisto laparoskopiassa.
Aiheesta muualla

Lääketieteellinen Aikakauskirja Duodecim, Paula Kuivasaari-Pirinen ja Maarit Anttila: Munasarjakystat - tarvitseeko aina leikata tai edes seurata?, 2011;127(17):1857-63
Mayo Clinic: Ovarian cysts (englanniksi)
Cleveland Clinic: Ovarian Cysts (englanniksi)
Massojen kapina

| Massojen kapina> La rebelion de las masas.Alkuperäisteos |
| --- | --- |
Kirjailija:  José Ortega y Gasset
Kieli:  espanja
Genre:  kulttuurifilosofia
Julkaistu:  1930
Suomennos
Suomentaja:  Sinikka Kallio-Visapää
Kustantaja:  Otava
Julkaistu:  1952
Sivumäärä:  274
Löydä lisää kirjojaKirjallisuuden teemasivulta
Massojen kapina (La rebelion de las masas) on espanjalaisen filosofin José Ortega y Gassetin kirja vuodelta 1930. Teos ilmestyi alun perin artikkeleina El sol -sanomalehdessä 1929. Teoksen on suomentanut Sinikka Kallio-Visapää Otavalle vuonna 1952.
Aiheesta muualla

Ted Gioia: The Smartest Book About Our Digital Age Was Published in 1929. The Daily Beast 1.5.2014. (englanniksi)
Matematiikkakonekomitea

Matematiikkakonekomitea oli tiedemiehistä ja kenraalista koostettu vuosina 1954–1960 toiminut työryhmä, joka muun muassa rakennutti Suomeen ESKO-tietokoneen vuosina 1955–1960.
Matematiikkakonekomiteaan kuuluivat matematiikan professori Rolf Nevanlinna puheenjohtajana, fyysikko, akateemikko Erkki Laurila varapuheenjohtajana sekä muina jäseninä tähtitieteen professori Gustaf Järnefelt, todennäköisyyslaskennan tutkija Kari Karhunen, lujuusopin professori Pentti Laasonen ja sovellun matematiikan tutkija Evert Johannes Nyström. Lisäksi mukana oli Puolustusvoimien edustajana ensin tykistön kenraali Uolevi Poppius (1954–1956), myöhemmin kenraali Elof Roschier (1956–1960).
Matematiikkakonekomitean perusti tuolloin vasta neljä vuotta toiminut Valtion luonnontieteellinen toimikunta, joka on yksi nykyisen, toimikuntamallisen Suomen Akatemian edeltäjä. Komitea oli ensimmäinen laatuaan Suomessa, ja se oli itsessään lähtölaukaus aiempaa aktiivisemmalle tieteen edistämiselle Suomessa.
Nopeustesti

Nopeustesti
Nopeustesti on 1980-luvun lopulla kehitetty reaktiopeli, jota valmisti suomalainen yritys Coinline Oy. Pelin ovat valmistaneet Harri Mononen sekä Seppo Korhonen. He tarjosivat peliä Speden Spelit -televisio-ohjelmaan, ja se valittiin ohjelmaan mukaan lyhyen testaamisen jälkeen. Ohjelman kautta se levisi huoltoasemille ja 1990-luvun puolivälissä myös Yhdysvaltoihin. Yhdysvalloissa peliä valmisti The Speed Test -nimellä DPS-Promatic.
Aiheesta muualla

Coinline
Nollafunktio

Nollafunktio on matematiikassa sellainen yhden muuttujan vakiofunktio, joka saa arvokseen aina nollan. Sen kuvaaja on vaakasuora, joka kulkee x-akselin päällä, eli se on siinä mielessä lineaarista funktiota.  Nollafunktion lauseke voidaan kirjoittaa
Yleisiä ominaisuuksia

Nollafunktio on määritelty kaikilla luvuilla, joten lähtöjoukoksi voidaan valita kaikki reaaliluvut  \mathbb {R} . Nollafunktion  f kuvaus on surjektio, jos maalijoukkossa on vain luku nolla
mutta kuvaus ei ole koskaan injektio, koska vähintään kaksi lukua (eli tässä tapauksessa kaikki luvut) kuvautuvat samaksi maalijoukon alkioksi eli nollaksi. Tämän vuoksi nollafunktio ei ole myöskään bijektio.
Nollafunktiolla on nollakohtina kaikki reaaliluvut.
Jos nollafunktio f(x) on yhdistetyssä funktiossa, on tuloksena nollafunktio tai muu vakiofunktio:
Nollafunktio on monotoninen funktio. Se voidaan tulkita sekä monotonisesti kasvavaksi- että väheneväksi funktioksi. Se on sekä parillinen funktio että pariton funktio samalla kertaa.
Nollafunktion derivaatta on
on myös nollafunktio.
Nollafunktion integraalifunktio
on vakiofunktio.
Nopola News

Nopola News on Kyyjärvellä toimiva 13. toukokuuta 2005 avattu verkkosivusto, jolla julkaistaan tavalla tai toisella kuntaan liittyviä tekstejä ja tiedotteita. Sen ainoa palkattu työntekijä on Veikko Huumarkangas, muuten tekstejä tekevät vapaaehtoiset ja kertaluontoisesti palkatut henkilöt. Sivuston rahoitus tuli aiemmin EU:lta, sittemmin yritykset ovat alkaneet rahoittaa sitä, ja julkaisijaksi perustettiin yhdistys Kyyjärven Mediamyllärit ry.
Alkuun hankkeen nimi oli "Tiedon tuottaminen internetiin ja internet-ketjujen organisointi" ja kirjoitukset käsittelivät kylän tapahtumia. Sitten mukaan tulivat kunta, seurakunta, urheiluseurat ja kyläyhdistykset, ja nimeksi tuli Nopola News. Kunnan asukasluku on 1 300, mutta latauksia on kuukausittain jopa 250 000, ja käyttäjiä on ympäri Suomen. Nopola Newsilla on myös ollut nettiradio vuodesta 2006 ja suoria nettitv-lähetyksiä vuodesta 2008.
Jyväskylän yliopiston tutkija Turo Uskali on tutkinut Nopola Newsia, ja hän nimittää sitä kansalaisjournalismiksi.
Nopola News on saanut useita palkintoja, muun muassa vuonna 2005 Innosuomi-kunniamaininnan ja vuonna 2014 oikeusministeriön demokratiapalkinnon. Se on saanut myös EU:n European e-Inclusion 2008 Awards -kilpailun maantieteellisen kategorian voiton ja Suomen kuntamarkkinoinnin 2010 SM-kisan Vuoden markkinointituote -tittelin.
Aiheesta muualla

Nopola News
Nopola Newsin nettiradio (Arkistoitu – Internet Archive)
Hankkeen loppuraportti ja jatkosuunnittelu (Arkistoitu – Internet Archive)
Massoins

| Massoins |
| --- | --- |
 Massoinsin kylä
 vaakuna
 Massoins
 Koordinaatit: 43°56′33″N, 07°07′32″E 
Valtio:  Ranska
Alue:  Provence-Alpit-Riviera
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  12,13 km²
Väkiluku (2013):  107
 – Väestötiheys:  8,8 as./km²
Postinumero:  6710
Infobox OKVirheellinen NIMI-arvo: 
Massoins on kunta Alpes-Maritimesin departementissa Ranskassa. Siellä on arviolta 107 asukasta (vuonna 2013) ja sen pinta-ala on 12,13 neliökilometriä.
Aiheesta muualla

Kuvia tai muita tiedostoja aiheesta Massoins Wikimedia Commonsissa
Nopolan koulu

| Nopolan koulu> Nopolan yhtenäiskoulu |
| --- | --- |
Sijainti:  Koulutie 5 43700 Kyyjärvi
Koordinaatit:  63.0503°N, 24.5588°E
Tyyppi:  suomenkielinen yhtenäiskoulu
Rehtori:  Sanna Honkonen
Opiskelijoita:  141 (2021, luokka-asteet 1-9)
Verkkosivut
Nopolan koulu eli Nopolan yhtenäiskoulu on Kyyjärven kirkonkylässä toimiva yhtenäiskoulu (luokka-asteet 0-9).  Se on samalla kunnan ainoa peruskoulu. Koulu on saanut tunnustusta yhteisöllisyydestään ja vastaanottanut esimerkiksi vuoden keskisuomalaisen alakoulun palkinnon (2011).
Vuonna 2021 yhtenäiskoulua kävi 141 perusasteen opiskelijaa. Heistä 104 oli alakoulun ja 33 yläkoulun oppilaita. Lisäksi Nopolan koulussa esikoulua kävi 12 lasta.
Nopolan koulun aiempi rakennus tuli elinkaarensa päähän 2010-luvun puolivälissä. Kunta päätti rakentaa tilalle myös päiväkodin sisältävän uudisrakennuksen. Laaja-Arkkitehtien suunnittelema uusi koulurakennus valmistui ja vihittiin käyttöön vuonna 2018.
Aiheesta muualla

Nopolan koulu ja päiväkoti (video 4:03 min, 2018) (youtube.com)
Mauritanian vallankaappaus 2008

Vuoden 2008 Mauritanian vallankaappauksessa presidentin joukkojen komentaja Mohamed Ould Abdel Azizin johtama sotilasjuntta kaappasi vallan 6. elokuuta syrjäyttäen vaaleilla maaliskuussa 2007 valitun presidentti Sidi Ould Cheikh Abdallahin. Juntta perusti 11-henkisen sotilaskomentajista koostuvan neuvoston maata hallitsemaan ja ilmoitti järjestävänsä vapaat presidentinvaalit mahdollisimman pian.
Sotilaat piirittivät presidentin palatsin ja sieppasivat keskiviikkona presidentin, pääministeri Yahya Ould Ahmed Waghfin sekä sisäministerin sen jälkeen, kun presidentti erotti kaksi korkea-arvoista armeijan virkamiestä poliittisen kriisin vuoksi. Lisäksi sotilaat ottivat haltuunsa valtion radio- ja televisiokanavan.
Vallankaappausta edelsi maan hallituksen saama epäluottamuslause ja uudelleenjärjestely. 4. elokuuta 48 kansanedustajaa jätti parlamentin.
Euroopan komissio tuomitsi vallankaappauksen ja uhkasi keskeyttää neuvottelut 156 miljoonan euron lisäapupaketista vuosille 2008–2013. Myös YK:n pääsihteeri Ban Ki-moon piti vallankaappausta valitettavana.
Meriame Terchoun

Meriame Terchoun kesäkuussa 2022.
Meriame Terchoun (s. 27. lokakuuta 1995) on sveitsiläinen jalkapalloilija, pelipaikaltaan hyökkääjä. Hän on pituudeltaan 162-senttimetrinen. Hän edustaa ranskalaista Dijonia ja on pelannut Sveitsin naisten maajoukkueessa vuodesta 2015.
Terchoun edusti kotimaassaan  FC Zürichiä ja lyhyen aikaa FC Baselia. Hän siirtyi kesällä 2022 ranskalaisseura Dijoniin.
Terchoun on pelannut Sveitsin naisten maajoukkueessa ennen vuoden 2023 MM-kilpailuja 22 maaottelua ja tehnyt niissä kaksi maalia. EM-kilpailuissa 2017 hän pääsi vaihdosta kentälle yhdessä ottelussa. Hän kuului Sveitsin joukkueeseen EM-kilpailuissa 2022 mutta ei saanut peliaikaa.
Mauritanian presidentinvaali 2014

Mauritanian presidentinvaali 2014 järjestettiin 21. kesäkuuta 2014 Mauritaniassa. Virassa oleva presidentti Mohamed Ould Abdel Aziz voitti vaalin 82 prosentin äänisaaliilla. Äänestys sujui Afrikan unionin vaalitarkkailijoiden mukaan rauhallisesti. Äänestysprosentti oli 56. Suurin osa oppositiopuolueista boikotoi vaaleja.
Abdel Azizin lisäksi ehdolla oli neljä opposition ehdokasta. Yksi vaaleihin vaikuttavista kysymyksistä oli arabien ja mustien afrikkalaisten vastakkainasettelu, ja yksi opposition ehdokkaista, Biram Ould Dah Ould Abeid, onkin keskittynyt rotukysymykseen. Toinen tunnettu oppositioehdokas, Laila Maryam Mint Moulaye Idriss, oli ainoa naisehdokas ja ajaa etenkin naisten ja nuorten oikeuksia.
Maximus Aquilalainen

Pyhä Maximus Aquilalainen (228? – n. 250) oli diakoni, marttyyri ja pyhimys. Keisari Deciuksen vainojen alettua hän oli ensimmäisiä pidätettyjä, joidenkin lähteiden mukaan vapaaehtoisesti. Maximusta kidutettiin ja lahjottiin, mutta kidutus oli tehotonta, ja lopulta hänet heitettiin jyrkänteeltä alas. Hänen muistopäiväänsä vietetään 10. kesäkuuta tai 20. lokakuuta, ja hän on Italian Aquilan suojeluspyhimys. Keisari Otto I Suuri ja paavi Johannes XII tulivat 10. kesäkuuta 956 kunnioittamaan Maximuksen reliikkejä.
Maailmantalous

Ostovoimakorjattu bruttokansantuote henkeä kohti eri valtioissa 2011-2014 Maailmanpankin tilastojen mukaan.

  yli 50 000 USD

  35 000–50 000



  20 000–35 000

  10 000–20 000



   5 000–10 000

   2 000–5 000



   alle 2 000 USD

  ei tietoja
Bruttokansantuote henkeä kohti vuosina 1500-2000 logaritmisella asteikolla.
Maailmantalous tarkoittaa järjestelmää, jossa taloudellinen tuotanto ja kulutus eri puolilla maailmaa ovat yhteydessä toisiinsa.